નોટિંગહામઃ તાજેતરમાં જ વન ડે શ્રેણીમાં નબળી ઓસ્ટ્રેલિયન ટીમનાં સૂપડાં સાફ કરી નાખનારી નંબર વન ઈંગ્લિશ ટીમ ભારત સામેની શ્રેણી શરૂ થઈ એ પહેલાં કંઈક અલગ જ સપનાં જોઈ રહી હતી, પરંતુ ટી-૨૦ શ્રેણી શરૂ થતાં જ ચાઇનામેન કુલદીપ યાદવ ઈંગ્લેન્ડના બેટ્સમેનો માટે એક ઉકેલી ન શકાય કોયડો બની ગયો છે. કુલદીપે ગઈ કાલે નોટિંગહામમાં રમાયેલી ત્રણ વન ડેની શ્રેણીની પ્રથમ મેચમાં એવો કહેર વર્તાવ્યો કે ટીમ ઇન્ડિયાએ આસાનાથી આઠ વિકેટે જીત મેળવી લીધી.